BJP की छात्र ईकाई ABVP को फिर बड़ा झटका, HU छात्रसंघ चुनाव में सभी पदों पर हारी
बीजेपी को एक के बाद एक लगातार झटका लगता जा रहा है। पार्टी की छात्र ईकाई ABVP को दिल्ली विश्वविद्यालय के छात्र संघ चुनाव में मिली करारी हार के बाद हैदराबाद केंद्रीय विश्वविद्यालय में भी हार की मुंह ही देखनी पड़ी है। लगातार बीजेपी सेे संबंधित संगठऩ की हो रही हार से अंदाजा लगाया जा सकता है कि बीजेपी की देश में क्या स्थिति है। बता दें कि पिछले साल दलित छात्र रोहित वेमुला की मौत के बाद विश्वविद्यालय के छात्र बेहद नाराज थें।
मीडिया रिपोर्ट के मुताबिक अंबेडकर स्टूडेंट एसोसिएशन और स्टूडेंट फेडरेशन ऑफ इंडिया के गठबंधन वाली एलायंस फॉर सोशल जस्टिस (एएसजे) ने सभी पदों पर जीत हासिल कर ली है। ये नतीजे शुक्रवार को आए। बीजेपी की छात्र ईकाई एबीपीवी और कांग्रेस की छात्र ईकाई एनएसयूआई को हराते हुए एलायंस फॉर सोशल जस्टिस (एएसजे) ने अध्यक्ष, उपाध्यक्ष, महासचिव, संयुक्त सचिव, सांस्कृतिक सचिव और खेल सचिव के पद पर अपना कब्जा जमा लिया है।
खबर है कि क्लास में हाजिरी कम होने के चलते उपाध्यक्ष पद पर निर्वाचित उम्मीदवार का चुनाव रद्द कर दिया गया। इस पद पर एएसजे उम्मीदवार ने जीत दर्ज की थी। उनकी उम्मीदवारी अयोग्य घोषित किए जाने को लेकर छात्रों ने विरोध प्रदर्शन किया। इसी के चलते आधिकारिक तौर पर इस पद के नतीजों का ऐलान नहीं किया गया। बता दें कि छात्र संघ के नए अध्यक्ष के तौर पर श्रीराग पी. चुने गए हैं, वहीं आरिफ अहमद को महासचिव चुना गया है।
ज्ञात हो कि हैदराबाद विश्वविद्यालय में पिछले साल जनवरी महीने में रोहित वेमुला की आत्महत्या के बाद जाति के आधार पर होने वाले भेदभाव को मामला काफी संगीन हो गया था। उल्लेखनीय है कि इस साल विभिन्न विश्वविद्यालयों में छात्रसंघ चुनावों में एबीवीपी को हार का सामना करना पड़ा है। हाल ही में दिल्ली विश्वविद्यालय छात्रसंघ चुनाव (डूसू चुनाव) में कांग्रेस की स्टूडेंट विंग (NSUI) ने अध्यक्ष पद और उपाध्यक्ष पद कब्जा जमा लिया जिससे एबीवीपी को बड़ा झटका लगा।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva